תחנת הרכבת ראשון לציון – משה דיין

תחנת הרכבת ראשון לציון – משה דיין היא תחנת נוסעים של רכבת ישראל במערב העיר ראשון לציון הממוקמת על מסילת תל אביב – פלשת בין נתיבי כביש 20 בצמוד למחלף משה דיין ומהווה כתחנת ביניים בקו הרצליה - אופקים. התחנה נקראת על שם הרמטכ"ל ושר הביטחון לשעבר משה דיין שעל שמו קרוי גם הרחוב שהיא נמצאת בו.

היסטוריה
המכרז להקמת התחנה, בעלות מוערכת של 40 מיליון שקל, פורסם במאי 2004. תאריך היעד המקורי לפתיחת התחנה היה שנת 2007. על אף שמבנה התחנה הושלם בשנת 2009, הושקה התחנה רק ב-25 בספטמבר 2011. בסמוך לתחנה הוקם חניון על ידי החברה הכלכלית של ראשון לציון בעלות ארבעה מיליון שקלים לרכב פרטי ודו-גלגלי (אופנועים ואופניים) בהיקף של כ-450 מקומות חנייה.

לאחר שנפתחה, התחנה קיצרה את הנסיעה מתל אביב-יפו לראשון לציון ל-18 דקות, ועם השלמת המסילה מיבנה מערב לצומת פלשת ואשדוד התקצר זמן ההגעה מראשון לציון לתל אביב ל-9 דקות.

בנובמבר 2021 הושלמה בתחנה התקנתה של מערכת הזנה חשמלית עילית על ידי חברת SEMI הספרדית. המערכת מספקת מתח חילופין של 25 אלף וולט בתדירות של 50 הרץ ומאפשרת לציוד נייד רכבתי בעל פנטוגרף לפעול בתחנה. נכון ל-2023 יש לרכבת ישראל קטרי בומברדייה טראקס הגוררים קרונות דאבל דק מאותו יצרן וקרונועים חשמליים מדגם Desiro HC תוצרת סימנס.

מבנה התחנה
לתחנה קיימות שתי כניסות: אחת צפונית ואחת דרומית המובילות לשני צידי הכביש ברחוב משה דיין. מהכניסה הדרומית קיים חיבור לגשר להולכי רגל המוביל אל מתחם האלף ואל שכונות המערב ואזור התעשייה של העיר.

בתחנה יש ארבעה רציפים: רציף 1 המאפשר לרכבות להמשיך ליבנה, אשדוד, אשקלון ותחנות הנגב המערבי עד לאופקים, רציף 4 המאפשר לרכבות להמשיך לבת ים, חולון, תחנות תל אביב, טבעת השרון והרצליה. 
רציפים 2 ו-3 מהווים בתור תחנת קצה לרכבות המגיעות מהרצליה, אך גם משמשים כתחליפים לשני הרציפים האחרים במקרים חריגים. בעתיד שני הרציפים יחוברו למסילה אשר תחבר את התחנה עם תחנת הראשונים ותחנות מודיעין וירושלים.

מרכז|160px|תרשים התחנה

שירות הרכבות בתחנה
בתחנה זו עוצרות רכבות בקו אופקים - הרצליה דרך תל אביב וטבעת השרון. בשעות השיא עוצרות בתחנה שלוש רכבות בשעה להרצליה (אחת מהן אינה עוצרת בתחנות בת ים וחולון), שתיים בשעה לאשקלון ואחת בשעה לאשדוד עד הלום, בשעות השפל עוצרות בתחנה שתי רכבות בשעה לכל כיוון. כמו כן בשעות השיא בנוסף לשלוש הרכבות האחרות יוצאת מהתחנה פעם בשעה רכבת נוספת להרצליה דרך תל אביב וטבעת השרון. במסלול המלא לאופקים/מאופקים חלק מהרכבות לא עוצרות בתחנות בת ים וחולון.

קווי אוטובוס העוברים בתחנה
מקרא סימנים:
 ♿ - אוטובוס עירוני נגיש
 🌙 - קו לילה
 🔄 - מעגלי
 ⬅️ – קו חד כיווני

קומפעילמסלולהערות נוספות3אגדמכון וולקני - אזור תעשייה ישן - השומר - ז'בוטינסקי - שדרות משה דיין - רכבת משה דיין - שדרות רחבעם זאבי - בת ים, מרכז הספורט♿6איקאה ראשון לציון - אזור תעשייה מעוין שורק - כביש 4311 - כביש 431 - שדרות רחבעם זאבי - רכבת משה דיין - שדרות משה דיין - חיים בר לב - קריית חתני פרס נובל - נאות אשלים - קריית גנים - התקומה - חיי כיף - גולדה מאיר -  תחנה מרכזית ראשון לציון♿7/8יס פלנט - רכבת משה דיין - נאות שקמה - נווה ים -  רמת אליהו - נחלת יהודה - אזור תעשייה ישן - מכון וולקני♿⬅️  קו 8 הוא כיוונו הנגדי של קו 715רכבת ראשונים - שיכון גורדון - שיכון המזרח - השומר - תחנה מרכזית ישנה - רוטשילד - תחנה מרכזית ראשון לציון - קריית ראשון - סינימה סיטי - רכבת משה דיין - נווה חוף - בת ים, מרכז הספורט - בלפור - מצבה - חולון, מסוף וולפסון♿21חונים נוסעים - סופרלנד - שדרות רחבעם זאבי - רכבת משה דיין - מתחם ג'י - סינמה סיטי - נוה ים - רמת אליהו - זבוטינסקי - הרצל - רמבם - רחוב ירושלים - שיכון המזרח - בית עלמין חדש - שיכון גורדון - תחנת רכבת ראשונים♿77מטרופוליןרכבת ראשונים - רוטשילד - התקומה - שדרות משה דיין - רכבת משה דיין - חולון, מפרץ שלמה - ימית 2000 - אזור תעשייה - המרכבה♿138נווה חוף - רכבת משה דיין - רוטשילד - הרצל - דרך המכבים - מכון וולקני - צומת בית דגן - אור יהודה - יהוד🌙 חלופה 2 בלבד162קוויםשדרות רחבעם זאבי - רכבת משה דיין - סינמה סיטי - המכללה למנהל - רוטשילד - קניון ראשונים - מודיעין170לוד - רמלה - באר יעקב - ראשון לציון - תל אביב-יפו, רידינג🌙173אגדתחנה מרכזית ראשון לציון - קריית גנים - נאות אשלים - המכללה למנהל - נאות שקמה - נווה דקלים - רכבת משה דיין - בית חולים וולפסון - תמח"ת - דרך בגין - מסוף 2000190רכבת ראשונים - שדרות נים - הרצל - עולי הגרדום - ז'בוטינסקי - רוטשילד - ההסתדרות - המכללה למינהל  - לוי אשכול - משה דיין - סינמה סיטי - מתחם ג'י -  רכבת משה דיין - נתיבי איילון - תל אביב - יפו - דרך קיבוץ גלויות - חיל השריון - החרש - המסגר - דרך בגין - קניון עזראילי - רכבת סבידור מרכז270תחנה מרכזית ראשון לציון - רכבת משה דיין ← תל אביב-יפו, המסגר ← דרך בגין ← מסוף 2000 ← דרך נמיר ← רידינג333אפיקיםאשדוד - ראשון לציון - תל אביב-יפו, רידינג🌙336ראשון לציון - יבנה - גן יבנה - ביצרון - בני עי"ש🌙100אגדחונים נוסעים - סופרלנד - שדרות רחבעם זאבי - רכבת משה דיין - מתחם ג'י - סינמה סיטי - שדרות משה דיין -  לוי אשכול - המכללה למינהל - ההסתדרות - רוטשילד - הכרמל - רחוב ירושלים - כביש 44 - צומת צריפין♿🔄

גלריה

תכנון עתידי

 מסילת ראשון לציון–מודיעין - התחנה היא הקצה המערבי של המסילה והיא מקשרת בינה לבין תחנת הראשונים דרך תחנת תש"ח. מסילה זו נבנית לצד כביש 431 ודרך אזור התעשייה של ראשון לציון. המסילה צפויה להיפתח בשנת 2028.
 קישור לקו הירוק והאדום של הרכבת הקלה בגוש דן (דנקל) - חברת נת"ע מקימה את "מסוף דיין", הקו הירוק אשר מתוכנן להתחיל לפעול בשנת 2028. בנוסף נבחנים תכנונים להאריך את הקו האדום של הרכבת הקלה דרומה מבת ים אל מסוף זה

התוכנית המקורית להארכת הקו
התחנה הייתה מיועדת להתחבר אל תחנת הרכבת הראשונים באמצעות מסילת ראשון לציון - מודיעין שתתחיל מיד מדרום לה ותעבור דרך תחנת רכבת עתידית במכללה למנהל והתחנה המרכזית החדשה של ראשון לציון ליד מחלף גן רווה ובכך תיתן שירות נוסעים למרכז העיר ראשון לציון. כהכנה לכך נבנתה מנהרת רכבת מתחת לנתיבי איילון, שאת פתחה ניתן לראות מדרום לתחנת ראשון לציון מערב, ונשמרה זכות דרך למסילת ברזל מתחנת הראשונים עד לסמוך למחלף עין הקורא בכביש 431.

עקב לחץ מצד ראש עיריית ראשון לציון, דב צור, ומצד תושבים בעיר, בינואר 2014 הודיע שר התחבורה ישראל כץ כי משרדו והנהלת רכבת ישראל יבחנו חלופה לתוכנית המקורית, כך שהמסילה העתידית לא תעבור דרך שכונות המגורים במערב ראשון-לציון. עקב כך לא יינתן שירות נוסעים רכבתי הקרוב למרכז העיר ראשון לציון.

קישורים חיצוניים

פרטי התחנה, באתר רכבת ישראל
תחנת משה דיין, ראשון לציון, באתר ברחנא אדריכלים

הערות שוליים

ראשון לציון משה דיין, תחנת הרכבת
קטגוריה:הנצחת משה דיין
קטגוריה:ראשון לציון: תחנות רכבת
קטגוריה:ראשון לציון: תחבורה
קטגוריה:ראשון לציון: מבנים